བས་སུ་མཆི།།
སེམས་བསྐྱེད་པ་ནི།
སེམས་བསྐྱེད་འགྲོ་བ་ཀུན་དོན་དུ།།
བླ་མ་སངས་རྒྱས་བསྒྲུབས་ནས་ནི།།
གང་ལ་གང་འདུལ་ཕྲིན་ལས་ཀྱིས།།
འགྲོ་བ་བསྒྲལ་བར་དམ་བཅའ་འོ།།
20

བླ་མའི་རྣལ་འབྱོར་ཟུང་འཇུག་མཆོག་སྦྱོར།

རྣལ་འབྱོར་དངོས་གཞི་ནི།
རང་ཉིད་ཡེ་ཤེས་མཁའ་འགྲོར་གསལ།།
མདུན་མཁར་པད་ཉི་ཟླ་བའི་སྟེང༌།།
ངོ་བོ་རྩ་བའི་བླ་མ་ཉིད།།
རྣམ་པ་རྡོ་རྗེ་ཐོད་ཕྲེང་རྩལ།།
མཐིང་སྔོན་རྡོ་རྗེ་དྲིལ་བུ་འཛིན།།
ཁྲོ་འཛུམ་སྟག་གི་ཤམ་ཐབས་ཅན།།
དར་དང་རིན་ཆེན་རུས་པའི་རྒྱན།།
རྡོ་རྗེ་སྐྱིལ་ཀྲུང་བཞུགས་པའི་པང༌།།
ཡུམ་མཆོག་མཚོ་རྒྱལ་དཀར་དམར་མདངས།།
སྐྲ་གྲོལ་གཅེར་བུ་རུས་རྒྱན་ཅན།
གྲི་ཐོད་འཛིན་པས་མགུལ་ནས་འཁྱུད།།
འཇའ་ཟེར་འོད་ཕུང་ཀློང་དུ་གསལ།།
གནས་གསུམ་ཨོཾ་ཨཱཿཧཱུྃ་གིས་མཚན།།
འོད་འཕྲོས་ཕྱོགས་བཅུའི་ཞིང་ཁམས་དང༌།།
པདྨ་འོད་ནས་ཡེ་ཤེས་པ།།
གྲངས་མེད་སྤྱན་དྲངས་སིབ་སིབ་ཐིམ།།
21

བླ་མཆོད་དང་གསོལ་འདེབས་སོགས་ཀྱི་སྐོར།

ཕྱོགས་དུས་དཀོན་མཆོག་རྩ་བ་གསུམ།།
སྐྱབས་གནས་ཀུན་འདུས་སྐུ་རུ་གྱུར།།
ཧཱུྃ༑ ཨོ་རྒྱན་ཡུལ་གྱི་ནུབ་བྱང་མཚམས།།
པདྨ་གེ་སར་སྡོང་པོ་ལ།།
ཡ་མཚན་མཆོག་གི་དངོས་གྲུབ་བརྙེས།།
པདྨ་འབྱུང་གནས་ཞེས་སུ་གྲགས།།
འཁོར་དུ་མཁའ་འགྲོ་མང་པོས་བསྐོར།།
ཁྱེད་ཀྱི་རྗེས་སུ་བདག་བསྒྲུབ་ཀྱིས།
བྱིན་གྱིས་བརླབ་ཕྱིར་གཤེགས་སུ་གསོལ།།
གུ་རུ་པདྨ་སིདྡྷི་ཧཱུྃ།
དམིགས་པ་གསལ་བས་ཚར་གྲངས་ཅི་ནུས་བརྗོད། དེ་ནས་ཡན་ལག་བཅུ་པ་ནི།
བླ་མ་རྩ་གསུམ་ལྷ་ཚོགས་གཤེགས།།
ཉི་ཟླ་པདྨའི་གདན་ལ་བཞུགས།།
ལུས་ངག་ཡིད་གསུམ་གུས་ཕྱག་འཚལ།།
ཕྱི་ནང་གསང་བའི་མཆོད་པ་འབུལ།
ཉམས་ཆགས་སྡིག་སྒྲིབ་མཐོལ་ཞིང་བཤགས།།
གསང་སྔགས་བསྒྲུབས་ལ་རྗེས་ཡི་རང༌།།
22

བླ་མའི་རྣལ་འབྱོར་ཟུང་འཇུག་མཆོག་སྦྱོར།

སྨིན་གྲོལ་གསང་སྔགས་ཆོས་འཁོར་བསྐོར།།
མྱ་ངན་མི་འདའ་བཞུགས་གསོལ་འདེབས།།
སྙིང་པོ་སེམས་ཅན་དོན་ཏུ་བསྔོ།།
ཡང་དག་རྡོ་རྗེའི་དོན་རྟོགས་ཤོག།
གསོལ་འདེབས་ནི།
དུས་གསུམ་སངས་རྒྱས་གུ་རུ་རིན་པོ་ཆེ།།
དངོས་གྲུབ་ཀུན་བདག་བདེ་བ་ཆེན་པོའི་ཞབས།།
བར་ཆད་ཀུན་སེལ་བདུད་འདུལ་དྲག་པོ་རྩལ།།
གསོལ་བ་འདེབས་སོ་བྱིན་གྱིས་བརླབ་ཏུ་གསོལ།།
ཕྱི་ནང་གསང་བའི་བར་ཆད་ཞི་བ་དང༌།།
བསམ་པ་ལྷུན་གྱིས་འགྲུབ་པར་བྱིན་གྱིས་རློབས།།
ཞེས་གྲངས་ཅི་ནུས་བསགས། བྱེ་བྲག་ཏུ།
ཀུན་བཟང་པདྨའི་ཡེ་ཤེས་ཀློང་ཡངས་ལས།།
སྒྱུ་འཕྲུལ་དྲྭ་བའི་གར་རོལ་འདྲེན་པ་མཆོག།
རྡོ་རྗེ་ཆོས་དང་འཕགས་པ་ཀུན་དགའོ།།
བཻ་རོ་ཙ་ན་མཁས་གྲུབ་ཁྱུང་པོའི་མཚན།།
23

བླ་མཆོད་དང་གསོལ་འདེབས་སོགས་ཀྱི་སྐོར།

ཟུར་ཆེན་ཤཱཀ་འབྱུང་རོང་ཟོམ་ཆོས་ཀྱི་བཟང༌།།
གྲྭ་པ་མངོན་ཤེས་ར་ཤག་ལྷ་འབུམ་དང༌།།
རྡོ་རྗེ་ཀུན་སྐྱོང་ཨོ་རྒྱན་གཏེར་བདག་གླིང༌།།
ཏཱ་ར་ནཱ་ཐ་སྣ་ཚོགས་རང་གྲོལ་སོགས།།
རྒྱལ་དང་རྒྱལ་སྲས་རྣམས་ཀྱི་ཡེ་ཤེས་དབྱིངས།།
གཅིག་བསྡུས་བློ་གྲོས་མཐའ་ཡས་གར་གྱི་དབང༌།།
ཆེ་མཆོག་བསྟན་གཉིས་གཡུ་དྲུང་གླིང་པ་ལ།།
གུས་པས་གསོལ་བ་འདེབས་སོ་བྱིན་གྱིས་རློབས།།
འདི་ནས་ཚེ་རབས་ཀུན་ཏུ་རྗེས་བཟུང་སྟེ།།
གསང་བའི་མཛོད་ཐོབ་ཐུགས་ཡིད་གཅིག་ཏུ་འདྲེས།།
མཆོག་ཐུན་དངོས་གྲུབ་བདེ་བླག་འགྲུབ་པར་ཤོག།
ཅེས་དང་བཛྲ་གུ་རུ་བཟླ། མཐར། དུས་གསུམ་སངས་རྒྱས་ཀུན་གྱི་ངོ་བོ་དཔལ་
ལྡན་བླ་མ་རྡོ་རྗེ་ཐོད་ཕྲེང་རྩལ་ལ་གསོལ་བ་འདེབས་སོ་བྱིན་གྱིས་རློབས་ཤིག །
ཅེས་གདུང་ཤུགས་དྲག་པོས་གསོལ་བ་བཏབ་ལ་དབང་བླང་བ་ནི།
བླ་མའི་གནས་གསུམ་འབྲུ་གསུམ་ལས།།
འོད་ཟེར་དཀར་དམར་མཐིང་གསུམ་འཕྲོས།།
རང་གི་གནས་གསུམ་ཐིམ་པ་ཡིས།།
སྒོ་གསུམ་སྒྲིབ་སྦྱངས་དབང་བསྐུར་ཐོབ།།
24

བླ་མའི་རྣལ་འབྱོར་ཟུང་འཇུག་མཆོག་སྦྱོར།

སླར་ཡང་མོས་གུས་ཤུགས་ཀྱིས་བསྐུལ།།
བླ་མ་ཡབ་ཡུམ་སྤྱི་བོར་བྱོན།།
སྦྱོར་མཚམས་བདུད་རྩིའི་རྒྱུན་བབས་པས།།
ལུས་གང་སྒྲིབ་དག་དབང་བཞི་ཐོབ།།
ལམ་བཞི་སྒོམ་ལ་དབང་བ་དང༌།།
སྐུ་བཞི་ཐོབ་པའི་སྐལ་ལྡན་གྱུར།།
བླ་མ་འོད་ཞུ་རང་ལ་ཐིམ།།
དབྱེར་མེད་དག་མཉམ་ཆེན་པོར་གྱུར།།
ཞེས་མོས་གུས་ཀྱི་རང་ངོར་བལྟས་ལ་བློ་མ་བཅོས་པ་ཀ་དག་སྤྲོས་བྲལ་ཆེན་པོའི་ངང་དུ་མཉམ་པར་
བཞག །མཐར་སྣང་གྲགས་རིག་གསུམ་བླ་མའི་སྐུ་གསུང་ཐུགས་ཀྱི་རོལ་པར་མོས་ལ།
བསྔོ་སྨོན་ནི།
དགེ་འདིས་ཕྱོགས་བཅུ་དུས་གསུམ་གྱི།།
བླ་མའི་ཐུགས་དགོངས་རྫོགས་པ་དང༌།།
དུས་གསུམ་ཕ་མས་ཐོག་དྲངས་པའི།།
འགྲོ་དྲུག་སེམས་ཅན་མ་ལུས་པ།།
གུ་རུ་མཆོག་གིས་རྗེས་བཟུང་སྟེ།།
ཡང་དག་རྡོ་རྗེའི་དོན་རྟོགས་ཤོག།
25

བླ་མཆོད་དང་གསོལ་འདེབས་སོགས་ཀྱི་སྐོར།

ཅེས་པ་འདིའང་། ལུང་ཟིན་མཁའ་འགྲོའི་མཚན་ལྡན་རིན་ཆེན་ཚེ་འཚོ་ནས་ཆེད་དུ་བསྐུལ་ངོར།
འཆི་མེད་བསྟན་གཉིས་གཡུང་དྲུང་གླིང་པས་སྟན་ཐོག་གཅིག་ཏུ་བྲིས་པ་དགེ་ལེགས་འཕེལ།། །།
༈ ན་མཿཔདྨ་དི་བ་ཀ་རེནྡྲ་ཡ། སྐལ་བ་དང་ལྡན་པ་རྣམས་ཀྱིས་སྣང་སྲིད་བླ་མའི་རོལ་
བར་ལམ་དུ་ཁྱེར་བས་དངོས་གྲུབ་དང་ཡོན་ཏན་མ་ལུས་པ་འབྱུང་བར་འགྱུར་བས་ན་རྣམ་རྟོག་ངན་པ་བྱུང་བའི་
ཚེ་རླུང་རོ་བསལ་ཞིང༌། ཡེ་ཤེས་ཀྱི་རླུང་རྒྱུ་བའི་ཚེ་བློ་དཔང་བསྟོད་ནས་དེ་དག་བླ་མའི་མཆོག་ཏུ་བལྟས་ཏེ་མི
རྟོག་པའི་ཡེ་ཤེས་གསལ་གདབ་པའི་ཕྱིར།
མཆོག་གསུམ་རྩ་གསུམ་ཀུན་འདུས་བླ་མ་ལ།།
དེང་ནས་བྱང་ཆུབ་བར་དུ་སྐྱབས་སུ་མཆི།།
མཁའ་མཉམ་འགྲོ་ཀུན་སངས་རྒྱས་མཆོག་ཐོབ་ཕྱིར།།
ཟབ་ལམ་བླ་མའི་རྣལ་འབྱོར་བསྒོམ་པར་བགྱི།།༎
ཧྲཱིཿརང་མདུན་ནམ་མཁར་པད་དཀར་ཟླ་བའི་སྟེང༌།།
སྐྱབས་གནས་ཀུན་འདུས་རྡོ་རྗེ་སློབ་དཔོན་མཆོག།
གུ་རུ་པདྨ་གར་གྱི་དབང་ཕྱུག་རྩལ།།
སྟོང་དང་སྙིང་རྗེ་དབྱེར་མེད་སྒྱུ་མའི་ཚུལ།།
ཤེས་ངོར་རོ་གཅིག་རྣམ་རོལ་ཆུ་ཟླའི་གར།།
དད་མོས་རྟེན་ཅིང་འབྲེལ་བར་འབྱུང་བའི་སྐུ།།
པདྨ་ལས་འཁྲུངས་བློ་ལྡན་མཆོག་ཏུ་སྲེད།།
དཀར་དམར་མདངས་ལྡན་འཁོར་ལོས་སྒྱུར་བའི་ཆས།།
26

བླ་མའི་རྣལ་འབྱོར་ཟུང་འཇུག་མཆོག་སྦྱོར།

ཤེས་རབ་ཅང་ཏེའུ་ཐབས་ཀྱི་ཀ་པཱ་ལའི།།
ཕྱག་རྒྱ་མཁར་བསྐྱུར་མེ་ཏོག་དོ་ཤལ་འཆང༌།།
སྤྱི་བོར་རིགས་བདག་པདྨ་ཉིན་མོར་བྱེད།།
ཚེ་དང་ཡེ་ཤེས་འོད་དཔག་མེད་པར་གསལ།།
མཁྱེན་དང་རྟོགས་པའི་གཟི་བྱིན་འབར་བར་བཞུགས།།
ཕྱོགས་དུས་རྒྱལ་བ་རྒྱལ་བའི་མྱུ་གུ་དང༌།།
རིག་འཛིན་གྲུབ་ཐོབ་མཁའ་འགྲོ་ཆོས་སྐྱོང་རྣམས།།
སྐུ་ལས་འཇའ་ཟེར་ཐིག་ལེ་ཤིག་ཤིག་འབར།།
གསུང་གིས་ཧཱུྃ་ཕཊ་གླུ་དབྱངས་དིར་དིར་སྒྲོགས།།
བདེ་སྟོང་ཐུགས་ཀྱིས་སྐལ་ལྡན་སློབ་མ་ལ།།
རྡོ་རྗེ་ཡེ་ཤེས་དབང་བསྐུར་སྩལ་བ་ཡི།།
མི་རྟོག་དགོངས་པ་ལྷན་ནེར་གཏད་པར་གྱུར།།
རྡོ་རྗེ་སློབ་དཔོན་སངས་རྒྱས་དཔལ།།
སོགས་རྒྱུན་བཤགས་ལན་གསུམ་ཚིག་དོན་འདྲ་ངེས་བྱ།
བླ་མ་ཆོས་ཀྱི་སྐུ་ལ
་ཀྱི་སྐུ་ལ་གསོལ་བ་འདེབས་སོ།།
སྣང་བ་མཐའ་ཡས་ཀྱི་བྱིན་གྱིས་རློབས་མཛོད་ཅིག།
ཨོཾ་ཨ་མི་དྷེ་ཝ་ཧྲཱིཿ སརྦ་སིདྡྷི་ཕ་ལ་ཧཱུྃ།
27

བླ་མཆོད་དང་གསོལ་འདེབས་སོགས་ཀྱི་སྐོར།

བླ་མ་ལོངས་སྤྱོད་རྫོགས་སྐུ་ལ་གསོལ་བ་འདེབས་སོ།།
ཐུགས་རྗེ་ཆེན་པོའི་བྱིན་གྱིས་རློབས་ཤིག།
ཨོཾ་མ་ཎི་པདྨེ་ཧཱུྃ། སརྦ་སིདྡྷི་ཕ་ལ་ཧཱུྃ།
བླ་མ་སྤྲུལ་པའི་སྐུ་ལ་གསོལ་བ་འདེབས་སོ།།
པདྨ་སཾ་བྷ་ཝས་བྱིན་གྱིས་རློབས་མཛོད་ཅིག།
ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུྃ། སརྦ་སིདྡྷི་ཕ་ལ་ཧཱུྃ།
བླ་མ་བདེ་ཆེན་རྡོ་རྗེའི་སྐུ་ལ་གསོལ་བ་འདེབས་སོ།།
ཡེ་ཤེས་མཚོ་རྒྱལ་གྱིས་བྱིན་གྱིས་རློབས་མཛོད་ཅིག
ཨོཾ་བུདྡྷ་ཛྙཱ་ན་དྷཱ་ཀི་ནཱི་སརྦ་སིདྡྷི་ཧཱུྃ་ཧཱུྃ། སརྦ་སིདྡྷི་ཕ་ལ་ཧཱུྃ།
སྐྱབས་གནས་ཀུན་འདུས་དཔལ་ལྡན་བླ་མ་ལ།།
མཆོག་གསུམ་རྩ་གསུམ་ཞི་ཁྲོ་རབ་
འབྱམས་ཀྱི་བྱིན་གྱིས་རློབས་མཛོད་ཅིག།
ཨོཾ་མ་ཧཱ་གུ་རུ་སརྦ་སིདྡྷི་ཧཱུྃ། སརྦ་སིདྡྷི་ཕ་ལ་ཧཱུྃ།
མཁྱེན་པ་གཉིས་ཀྱི་སྤྱན་དང་ལྡན་པ་ལ་གསོལ་བ་འདེབས་སོ།།
འཇམ་པའི་དབྱངས་ཀྱིས་བྱིན་གྱིས་རློབས་མཛོད་ཅིག།
ཨོཾ་ཝཱ་ཀྱེ་དཾ་ན་མཿ སིདྡྷི་ཕ་ལ་ཧཱུྃ།
28

བླ་མའི་རྣལ་འབྱོར་ཟུང་འཇུག་མཆོག་སྦྱོར།

རྟོགས་པའི་ཏིང་འཛིན་ནམ་མཁའ་དང་
མཉམ་པ་ལ་གསོལ་བ་འདེབས་སོ།།
རིག་འཛིན་གྲུབ་ཐོབ་རྒྱ་མཚོའི་བྱིན་གྱིས་རློབས་མཛོད་ཅིག།
ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿ
སིདྡྷི་ཕ་ལ་ཧཱུྃ།
ཞེས་བླ་མ་གནས་འགྱུར་ལ་སོགས་པ་རྣལ་འབྱོར་པའི་བློ་ཡི་རྩལ་ཆེ་ཆུང་དང་
བསྟུན་ནས་བྱ་ཞིང༌། དེ་རྣམས་ཚར་གྲངས་སོ་སོའམ་ཆབ་ཅིག་ཏུ་བརྗོད་པས་མོས་
གུས་ཀྱིས་རྒྱུད་འཁུལ་བའི་ཚེ་མཁའ་ཁྱབ་ཏུ་སད་པའི་རྡོ་རྗེ་དེ་བཞིན་གཤེགས་པ་སྲས་
དང་བཅས་པ་རྣམས་དང་། བླ་མ་རྡོ་རྗེ་འཆང་བདག་ལ་དགོངས་སུ་གསོལ། མི་ང་
་ཅན་ཐམས་ཅད་ལ་
ཡི་ལུས་ངག་ཡིད་གསུམ་གྱིས་ནམ་མཁའ་དང་མཉམ་པའི་སེམས་ཅན་ཐམས
ཕན་ཐོགས་པར་ཤོག་ཅིག །བདག་གི་བྱ་བ་ཐམས་ཅད་འགྲོ་བའི་དོན་རྒྱ་ཆེན་པོ་བྱེད་
པར་ཤོག་ཅིག །དམ་པའི་ཆོས་མ་ཡིན་པའི་བསམ་པ་སྐད་ཅིག་མ་ཙམ་ཡང་མི་སྐྱེ་
བར་ཤོག་ཅིག །གལ་ཏེ་སྐྱེས་པར་འགྱུར་ན་ཡང་དེ་མི་འགྲུབ་པར་ཤོག་ཅིག །
དུས་གསུམ་གྱི་སངས་རྒྱས་ཐམས་ཅད་ཀྱི་ཐུགས་དགོངས་མ་ལུས་པ་བདག་གིས་
རྫོགས་པར་བྱེད་པར་གྱུར་ཅིག །བདག་དང་མཐའ་ཡས་པའི་སེམས་ཅན་ཐམས་ཅད་
ཀྱི་སྡིག་སྒྲིབ་ཉེས་ལྟུང་ཉམས་ཆག་མ་ལུས་པ་ད་ལྟ་ཉིད་དུ་ཞི་བར་མཛད་དུ་གསོལ།
29

བླ་མཆོད་དང་གསོལ་འདེབས་སོགས་ཀྱི་སྐོར།

བསོད་ནམས་དང་ཡེ་ཤེས་ཀྱི་ཚོགས་མྱུར་དུ་རྫོགས་པར་མཛད་དུ་གསོལ། དོན་དམ་
པའི་བདེན་པ་ཕྱིན་ཅི་མ་ལོག་པ་མངོན་སུམ་དུ་རྟོགས་པར་མཛད་དུ་གསོལ།
ཚེ་དཔག་མེད་ཀྱི་སྐུ་ཚེ། སྤྱན་རས་གཟིགས་ཀྱི་ཐུགས་རྗེ། པདྨ་འབྱུང་གནས་ཀྱི་
བྱིན་རླབས། འཇམ་དཔལ་དབྱངས་ཀྱི་མཁྱེན་རབས། གསང་བའི་བདག་པོའི་
ནུས་མཐུ། རིག་འཛིན་གྲུབ་ཐོབ་ཕོ་མོའི་ཉམས་རྟོགས། མདོར་ན་རྒྱལ་བ་སྲས་དང་
བཅས
ཅས་པའི་མཁྱེན་བརྩེ་ནུས་མཐུ་མཛད་པ་ཕྲིན་ལས། ཡེ་ཤེས་ཡོན་ཏན་མ་ལུས་པ་
ཐམས་ཅད་ད་ལྟ་ཉིད་དུ་བདག་སོགས་སེམས་ཅན་ཐམས་ཅད་ཀྱི་རྒྱུད་ལ་འཆར་ཞིང་
རྫོགས་པར་བྱིན་གྱིས་བརླབ་ཏུ་གསོལ། ཞེས་དང༌།
སྣོད་ཀྱི་འཇིག་རྟེན་ཐོད་ཞལ་ཡངས་པའི་ནང༌།།
རང་ལུས་བདུད་རྩིའི་དྭངས་མར་ལྟེམས་སེ་ཞུ།།
རྩ་བརྒྱད་སྟོང་སྦྱར་ར་ས་ཡ་ནའི་སྨན།།
བླ་མ་རྒྱལ་བ་སྲས་བཅས་ཡི་དམ་ལྷ།།
དཔའ་བོ་རྣལ་འབྱོར་མ་རྣམས་དགྱེས་རོལ་པས།།
ཟག་མེད་བདེ་བས་ཤིན་ཏུ་མཉེས་ཤིང་ཚིམས།།
སྒོ་གསུམ་དུས་གསུམ་ཉམས་ཆགས་ཀུན་བྱ་
ཞེས་པའང་ལན་མང་ཉུང་སྐབས་དང་བསྟུན་ཏེ། སླར། མོས་གུས་དྲག་པོས་བླ་མ་རྒྱལ་
བ་སྲས་བཅས་ཀྱི་ཐུགས་རྒྱུད་བསྐུལ། དེ་ཐམས་ཅད་གཙོ་བོ་རྩ་བའི་བླ་མ་ལ་ཐིམ།
30

བླ་མའི་རྣལ་འབྱོར་ཟུང་འཇུག་མཆོག་སྦྱོར།

བླ་མའི་སྤྱི་བོ་ནས་འོད་ཟེར་དཀར་པོ། མགྲིན་པ་ནས་འོད་ཟེར་དམར་པོ། ཐུགས་
ཀ་ནས་འོད་ཟེར་སྔོན་པོ་འཕྲོས་བདག་སོགས་སེམས་ཅན་ཐམས་ཅད་ཀྱི་སྒོ་གསུམ་གྱི་
དྲི་མ་མཐའ་དག་སྦྱངས། བུམ་གསང་ཤེས་རབ་ཡེ་ཤེས་ཀྱི་དབང་ཐོབ། དབྱིབས་
སྔགས་ཕྱག་རྒྱའི་ལམ་བསྒོམ་པ་ལ་དབང་། སྐུ་གསུམ་མངོན་དུ་བྱེད་པའི་རྟེན་འབྲེལ་
རྒྱུད་ལ་འགྲིགས། སླར་ཡང་གནས་གསུམ་ནས་རྡོ་རྗེའི་འོད་ཟེར་ལུས་ངག་ཡིད་
གསུམ་ལ་ཐིམ་པས་ཡེ་ཤེས་ཀྱི་དྲི་མ་སྦྱངས་རིག་པ་རྩལ་གྱི་དབང་ཐོབ། ཁྲེགས་ཆོད་
དང་ཐོད་རྒལ་སྒོམ་པ་ལ་དབང་། བདེ་བཆེན་པོ་ཡེ་ཤེས་རྡོ་རྗེའི་གོ་འཕང་མངོན་དུ་
བྱེད་པའི་ས་བོན་ཐེབ། མོས་གུས་ཀྱི་ཤུགས་ཀྱིས་དཔལ་ལྡན་བླ་མ་འོད་ཟེར་གྱི་གང་
བུར་ཞུ་བ་སྒྲ་དང་བཅས་ཏེ་སྤྱི་བོར་ལྷགས་ནས་རང་སེམས་དང་དབྱེར་མེད་འདྲེས།
ཏོལ་གྱིས་ཤར་བའི་སེམས་ཉིད་འདི།།༎
བརྟགས་ན་གང་དུའང་མ་གྲུབ་ལ།།
རང་གདངས་ཝ་ལེ་ཧྲིག་གེར་འཆར།།
ཇི་ལྟར་འཆར་བ་འདི་ཉིད་དུ།།
བཟོ་མེད་བཞག་པ་རྒྱལ་བའི་ཐུགས།།
གཟུང་འཛིན་ཆོས་ཀུན་རང་གི་སེམས།།
བླ་མ་ཉིད་ཀྱང་རྣམ་རྟོག་ཙམ།།
རྣམ་རྟོག་སྟོང་པའི་རང་མདངས་ཏེ།།
31

བླ་མཆོད་དང་གསོལ་འདེབས་སོགས་ཀྱི་སྐོར།

ཇིལྟར་ཤར་ཡང་རིག་པའི་རྩལ།།
གང་ལྟར་སྣང་ཡང་ཆོས་ཀྱི་དབྱིངས།།
རང་གིས་རང་ངོ་ཤེས་པ་ལས།།
གུད་དུ་མི་དམིགས་བླ་མའི་ཐུགས།།
བདག་སོགས་སེམས་ཅན་ཐམས་ཅད་ཀྱི།།
རྒྱུད་ལ་མྱུར་ཏུ་འཕོ་གྱུར་ཅིག།
ཅེས་བཟོ་མེད་རིག་པའི་རང་མདངས་སྐྱོང་ཞིན་དུ།
དགེ་འདིས་མཁའ་ཁྱབ་སེམས་ཅན་ཀུན།།
བདེ་བ་ཅན་གྱི་ཞིང་ཁམས་སུ།།
པདྨའི་སྦུབས་ལ་རྫུས་སྐྱེས་ནས།།
བླ་མ་རྒྱལ་བ་སྲས་བཅས་ཀྱི།།
ཐུགས་བསྐྱེད་སྨོན་ལམ་མཛ